

Postul TVC21 a anunțat pentru ziua de astăzi, la ora 21:00, difuzarea unui film despre frauda bancară. Pelicula, prezentată drept o investigație a prestigiosului portal ucrainean „Evropeiskaia Pravda”, este de fapt un video filmat la comanda Partidului Șor, scrie Newsmaker. La rândul său, publicația ucraineană neagă că ar avea legătură cu filmul și este sigură că numele redacției lor este folosit pentru „legalizarea unui film fake”.

TVC21, pe site și pe canalul lor de Youtube, anunță prezentarea unui film care pretinde că va dezvălui cine a participat la furtul miliardului și a beneficiat de banii furați. Filmul este prezentat drept o investigație a portalului pro-european ucrainean „Evropeiskaia Pravda”.

În realitate, filmul a fost publicat pe un site-clonă al portalului veridic - europravda.com.ua în loc de eurointegration.com.ua.

Newsmaker, care scria anul trecut că Partidul Șor organiza vizionarea unui film despre frauda bancară, scrie că cel pe care moldovenii urmează să-l vadă diseară e exact filmul arătat oamenilor în toamna lui 2017.

În pelicula în cauză se spune că de frauda bancară sunt vinovați mulți decidenți, însă nu și Ilan Shor. Drept beneficiari sunt numiți Vlad Filat, Veaceslav Platon și Viorel Țopa. Shor apare drept victimă în film, iar suma furată nu ar fi deloc un miliard, ci este exagerată pentru a-l denigra pe Shor.

POZIȚIA PORTALULUI UCRAINEAN

După investigația Newsmaker, a reacționat și portalul ucrainean al cărui nume a fost utilizat de creatorii filmului.

„Redacția Evropeiskaia Pravda declară oficial că nu a realizat o asemenea investigație. Niciunul dintre jurnaliștii noștri nu a avut nicio legătură cu pregătirea acestui film sau cu postul TVC21. Avem motiv să credem că numele redacției noastre este folosit cu scopul legalizării unei investigații false, executate în interesul actualei guvernări din Moldova”, scrie în poziția oficială a instituției.

Instituția de presă mai menționează că a instistat ca TVC21 să șteargă anunțul filmului de pe pagina lor de Facebook și să nu-i pomenească în niciun mod. „Curios este că redacția postului TV nu este deranjată de faptul că urmează să difuzeze o informație falsă. În pofida argumentelor, filmul va fi arătat la ora 21:00 pe data de 15 februarie. Ne adresăm spectatorilor din R. Moldova și din Ucraina să ia în considerare cele spuse de noi mai sus”, mai scriu jurnaliștii ucraineni.

Susține AGORA AGORA arată realitatea în care trăim, fără a o distorsiona sau a ascunde adevărul. În fiecare zi îți oferim știri adevărate și echidistante. Susține-ne să îți livrăm conținutul relevant, de care ai nevoie. Durează doar 1 minut. Vreau să susțin Continuă să citești

Dacă tot ai ajuns aici… … vrem să-ți cerem o favoare. Sute de mii de oamenii intră pe AGORA, lună de lună, pentru informație de calitate. Noi credem că toți oamenii merită acces la informație corectă, verificată și explicată. Tocmai din această cauză vrem să păstrăm știrile și articolele pe care le facem accesibile pentru toată lumea. La acest site de știri independent, arătăm zilnic acțiunile celor de la putere și tot ce se întâmplă în țară. Nu avem în spate oligarhi, jurnalismul pe care îl facem este liber de orice părtinire politică. Cu ajutorul tău vom continua să scoatem adevărul la suprafață și vom continua să dezvoltăm proiecte media noi care să inspire. Suntem determinați să asigurăm un jurnalism care să ne ajute pe fiecare dintre noi să înțeleagă mai bine tot ce se întâmplă în jurul nostru și să ne unească atât pe timpuri de criză sau pandemie, cât și în afara ei. Munca noastră nu ar fi posibilă fără cititorii noștri, care ne susțin și ne încurajează. Fiecare contribuție este valoroasă pentru activitatea redacției.

Ia-ți un Abonament și fii alături de AGORA. Durează doar 1 minut. Mulțumim.

Vezi și aceste știri Analiză: Impactul coronacrizei asupra economiei RM - scăderi de până la 70% în HoReCa și creștere substanțială în sectorul TIC Donald Trump, vizat de o tentativă de omor? A primit un pachet cu o otravă mortală Congaz - satul inclus în Cartea Recordurilor Guinness. Iată cum arată peisajele din preajma localității (GALERIE FOTO)